От печати антихриста. 

Молитва. 

Владыко Вседержителю, Непостижные, начало света и преумная сило, иже Ипостаснаго 
Слова Отец и Единосильнаго Твоего Духа испуститель: милосердныя ради милости и 
неизреченныя благости не презревый человеческаго естества, тмою греха содержимаго, 
но Божественными светы священных Твоих учений, законом и пророки светивый миру, 
последи же нам того Единороднаго Твоего Сына благоволивый плотию возсияти и ко 
осиянию нас Твоего просвещения наставити: да будут уши 'Твои внемлюще гласу 
моления нашего, и даруй нам, Боже, во бденном И трезвенном сердце, всю настоящего 
жития нощь прейти, ожидающим пришествия Сына Твоего и Бога нашего, Судии всех, да 
не возлежаще и спяще, но бодрствующе и воздвижени в делание заповедей Твоих 
обрящемся и в радость Его совнидем, идеже празднующих глас непрестанный, и 
неизреченная сладость зрящих Твоего Лица доброту неизглаголанную. Яко Благ и 
человеколюбец Бог еси и Тебе славу возсылаем Отцу и Сыну и Святому Духу, ныне и 
присно и во веки веков. Аминь. 

Молитва последних Оптинских Старцев. 

Господи Иисусе Христе Сыне Божий! Избави мя от обольщения близ грядущего, 
богомерзкаго и злохитраго антихриста и укрой мя от коварных сетей его и от всех козней 
его в сокровенной пустыне Твоего Спасения. И подаждь ми, Господи, крепость и помощь 
благодатную, дабы не убояться мне страха диавольскаго, паче страха Божия и дабы не 
отступить мне от исповедания Имени твоего Святаго и от Святой Твоей Церкви, и не 
отречься от Тебя как Иуда. Но даждь мне, Господи, лучше пострадать и умереть за Тебя 
и за веру Православную, но не изменить Тебе. Даждь мне, Господи день и ночь плач и 
слезы о грехах моих и пощади мяД'Ърцоди, в час Страшнаго Суда Твоего. Аминь. 

Псалом 63. 

Услыши, Боже, глас мой, внегда молити ми ся к Тебе, от страха вражия изми душу мою. 
Покрый мя от сомна лукавнующих, от множества делающих неправду. Иже изостриша, 
яко мечь, языки своя, напрягоша лук свой, вещь горьку, состреляти в тайных непорочна, 
внезапу состреляют его и не убоятся. Утвердиша себе слово лукавое, поведаша скрыти 
сеть, реша: кто узрит их? Испыташа беззаконие, исчезоша испытающии испытания, 
приступит человек, и сердце глубоко, и вознесется Бог. Стрелы младенец быша язвы их, 
и изнемогоша на ня языцы их. Смутишася вси видящии их, и убоялся всяк человек, и 
возвестиша дела Божия, и творения Его разумеша. Возвеселится праведник о Господе и 
уповает на Него и похвалятся вси правии сердцем. 

